stanford-oval/wikipedia huggingface dataset:
Dominik Hašek
Aiheesta muualla

Kuvia tai muita tiedostoja aiheesta Dominik Hašek Wikimedia Commonsissa
| 0 | 1 | 2 |
| --- | --- | --- |
| Edeltäjä: Ed Belfour Jim Carey Olaf Kölzig | Vezina Trophyn voittaja 1994, 1995 1997, 1998, 1999 2001 | Seuraaja: Jim Carey Olaf Kölzig José Théodore |
| 0 | 1 | 2 |
| --- | --- | --- |
| Edeltäjä: Ed Belfour Roman Turek Niklas Bäckström & Manny Fernandez | William M. Jennings Trophyn voittaja 1994 (yhdessä Grant Fuhrin kanssa) 2001 2008 (yhdessä Chris Osgoodin kanssa) | Seuraaja: Ed Belfour Patrick Roy Tim Thomas & Manny Fernandez |
| 0 | 1 | 2 |
| --- | --- | --- |
| Edeltäjä: Mario Lemieux | Hart Memorial Trophyn voittaja 1997, 1998 | Seuraaja: Jaromir Jagr |
| 0 | 1 | 2 |
| --- | --- | --- |
| Edeltäjä: Mario Lemieux | Lester B. Pearson Awardin voittaja 1997, 1998 | Seuraaja: Jaromir Jagr |
Geoffrey Hughes

| Geoffrey Hughes> Henkilötiedot |
| --- | --- |
Syntynyt: 2. helmikuuta 1944 Wallasey, Cheshire, Yhdistynyt kuningaskunta
Kuollut: 27. heinäkuuta 2012 (68 vuotta) Wightsaari, Yhdistynyt kuningaskunta
Ammatti:  näyttelijä
Puoliso:  Susan
Näyttelijä
Aktiivisena:  1966–2010
Merkittävät roolit:  Onslow (Pokka pitää) Vernon Scripps (Sydämen asialla)
Aiheesta muualla
IMDb 
Elonet
Geoffrey Hughes (2. helmikuuta 1944 Wallasey, Cheshire, Yhdistynyt kuningaskunta – 27. heinäkuuta 2012 Wightsaari) oli englantilainen näyttelijä, joka näytteli useissa televisiosarjoissa. Hänen tunnettuja roolejaan olivat muun muassa Pokka pitää -televisiosarjan laiska nahjus Onslow, liikemies Vernon Scripps sarjassa Sydämen asialla sekä Eddie Yeats sarjassa Coronation Street.
Nuoruus

Hughes syntyi Wallaseyssa, Cheshiressä vuonna 1944. Hän kävi koulua Abbotsford Roadissa Liverpoolissa. Hughes työskenteli ensin automyyjänä, mutta samoihin aikoihin hän esiintyi toisinaan Merseyside Unityn teatterissa ja päätti myöhemmin ryhtyä ammattinäyttelijäksi.
Ura

Hughes aloitti uransa repertoaarissa Victoria Theatressa. Hänen ensimmäinen West End-roolinsa oli Maggie May -musikaalissa vuonna 1964, ja vuonna 1966 hän teki ensiesiintymisensä televisiossa komediasarjassa The Likely Lads. Vuonna 1968 Hughes toimi Paul McCartneyn ääninäyttelijänä animaatioelokuvassa Keltainen sukellusvene.
Hughes tuli tunnetuksi aloitettuaan Eddie Yeatsin roolissa saippuasarjassa Coronation Street vuonna 1974. Hän oli esiintynyt sarjassa aiemminkin pienessä roolissa vuonna 1967. Hughesin hahmo Eddie oli pikkurikollinen, joka yritti jatkuvasti rikastua erilaisten juonien avulla. Hughes jätti sarjan vuonna 1983, mutta vieraili sarjassa neljä vuotta myöhemmin.
Vuonna 1990 Hughes aloitti toisessa tunnetussa roolissaan, Pokka pitää -komediasarjan Onslowina. Hughes oli mukana sarjassa sen loppuun asti, ja palasi rooliin vielä kahdessa sarjan tapahtumia läpikäyvässä kokoelmajaksossa vuosina 1997 ja 2008. Vuosina 2001–2005 sekä yhdessä jaksossa vuonna 2007 Hughes esitti Vernon Scrippsiä sarjassa Sydämen asialla, ja vuosina 1998–2008 Twiggyä komediasarjassa Sohvanvaltaajat. Hughesin Coronation Street -roolihahmon tavoin myös Vernon ja Twiggy olivat pikkurikollisia jotka yrittivät rikastua älyttömien juonien avulla.
Hughes esiintyi muutamassa Skins – liekeissä -sarjan jaksossa vuonna 2009. Hän jäi eläkkeelle sairautensa uusiuduttua vuonna 2010.
Yksityiselämä

Hughes asui Wightsaarella vaimonsa Suen kanssa. Hän kuoli kotonaan 68-vuotiaana 27. heinäkuuta 2012 sairastettuaan pitkään eturauhassyöpää. Sairauden luultiin jo hellittäneen, mutta syöpä uusiutui vuonna 2010. Agenttinsa mukaan Hughes kuoli nukkuessaan.
Aiheesta muualla

Geoffrey Hughes Internet Movie Databasessa. (englanniksi)
Iholla (televisiosarja)

| Iholla |
| --- | --- |
 Iholla-sarjan 4. tuotantokauden tunnus.
Kestoaika:  22 minuuttia
Alkuperäiskieli:  suomi
Verkko:  Sub (kausi 1) AVA (kaudet 2–4) TV5 (kausi 5–) Discovery+ (kausi 5–)
Esitetty:  13. maaliskuuta 2012 –
Tuotantokausia:  7
Jaksoja:  291
Ikäraja:  
Tuotanto
Tuottaja(t):  Laura Keravuori
Vastaava(t) tuottaja(t):   Jarkko Luoma  Riina Kullas  Sari Valtanen (MTV) 
Ohjaaja(t):   Iris Olsson  Elina Martevo  Tomi Yli-Suvanto 
Leikkaaja(t):   Iiro Peltonen  Janne Kangas  Liisa Vartiainen  Linda Melén 
Tuotantoyhtiö(t):  Moskito Television ITV Studios Finland
Palkinnot
Ehdokkuudet:  Kultainen Venla Paras TV-ohjelma 2012  Kultainen Venla Paras reality 2012  Kultainen Venla Paras TV-ohjelma 2013  Kultainen Venla Paras reality 2013   Kultainen Venla Paras reality 2014  
Aiheesta muualla
Virallinen sivusto
IMDb 
Elonet
Iholla on maaliskuussa 2012 alkanut suomalainen dokumentaarinen tositelevisiosarja. Sarjassa seurataan toisilleen tuntemattomien eri ikäisten naisten (kaudet 1–2) ja miesten (kausi 3) elämää puolen vuoden ajan. Neljännestä kaudesta alkaen ohjelmassa on seurattu julkisuudesta tuttujen henkilöiden elämää. Ohjelmassa esiintyvät henkilöt ovat itse kuvanneet ohjelmassa nähtävän materiaalin. Sarjaa on esitetty vuosina 2012–2017 neljä kautta MTV:n Sub ja AVA-kanavilla. Vuodesta 2021 ohjelmaa on julkaissut Discovery+-suoratoistopalvelu ja esittänyt televisiossa TV5.
Iholla perustuu israelilaisformaattiin Connected, jota on myyty useisiin eri maihin ympäri maailmaa.
Ensimmäinen tuotantokausi

40-osainen ensimmäinen tuotantokausi alkoi Subilla 13. maaliskuuta ja päättyi 18. toukokuuta 2012. AVA-kanava esitti kesällä 2012 sarjan ensimmäisen tuotantokauden uusintana. Myös Sub esitti ensimmäisen kauden jaksot uusintoina syksyllä 2012. Sarja oli ehdolla parhaan Kultaisen Venlan voittajaksi.
Kaudella esiintyi kuusi eri ikäistä naista: Esin, Heli, Maria, Pia, Saara ja Sini.
Toinen tuotantokausi

Sub ilmoitti 15. toukokuuta 2012 sarjan saavan toisen tuotantokauden. Kaudelle etsittiin edellisen kauden tavoin pääkaupunkiseudulla asuvia naisia, jotka ovat iältään 18-60-vuotiaita. Ilta-Sanomat kertoi 4. heinäkuuta 2012 tuotantoyhtiö Moskito Televisionin saaneen 780 hakemusta, joista 760 rekisteröitiin vakavasti otettavina. 36-osaisen kauden jaksot esitettiin edellisestä kaudesta poiketen AVA-kanavalla 14. tammikuuta 2013 alkaen. Kauden viimeinen jakso esitettiin 14. maaliskuuta. Sarja oli ehdolla parhaan realitysarjan Kultaisen Venlan voittajaksi.
Kaudella esiintyi viisi eri ikäistä naista: Claudia, Johanna, Marketta, Sanni ja Venla.
Kolmas tuotantokausi

Kolmannen tuotantokauden haku käynnistyi 26. huhtikuuta 2013. Aiemmista kausista poiketen tuotantoyhtiö etsi kolmannelle kaudelle täysi-ikäisiä miehiä. 36-osaisen kauden esittäminen alkoi AVA-kanavalla 1. syyskuuta 2014.
Kaudella esiintyi viisi eri ikäistä miestä: Esko, Jukka, Patrick, Tero ja Yrjänä.
Neljäs tuotantokausi

MTV tiedotti 1. lokakuuta 2014 sarjan jatkuvan neljännelle tuotantokaudelle. Kaudella haettiin sekä miehiä että naisia. Marraskuussa 2015 ohjelman Facebook-sivuilla kuitenkin kerrottiin, ettei sarjasta ole toistaiseksi tulossa uutta kautta.
Marraskuussa 2016 MTV tiedotti ohjelman 28-osaisen neljännen kauden esittämisen alkavan keväällä 2017. Aiemmasta poiketen omaa elämäänsä kuvasivat viisi julkisuudesta tunnettua naista. Kaudella olivat mukana laulaja Erika Vikman, räppäri Sini Sabotage, juontaja Kristiina Komulainen, lumilautailija Kristiina Nisula sekä kirjailija-toimittaja Laura Friman.
Viides tuotantokausi

Ohjelman 24-osainen viides tuotantokausi julkaistiin Discovery+-suoratoistopalvelussa keväällä 2021. Kaudella elämäänsä kuvasivat Martina Aitolehti, Sara Sieppi, Tuure Boelius sekä Leo Stillman.
Kuudes tuotantokausi

Ohjelman 27-osainen kuudes tuotantokausi julkaistiin Discovery+-suoratoistopalvelussa alkuvuodesta 2022. Kaudella elämäänsä kuvasivat edellisellä kaudella mukana olleet Sara Sieppi ja Martina Aitolehti sekä Tuure Boelius. Kauden uusi henkilö oli Piritta Hagman.
Seitsemäs tuotantokausi

Ohjelman seitsemäs tuotantokausi julkaistaan Discovery+-suoratoistopalvelussa alkuvuodesta 2023. Kaudella elämäänsä kuvaavat edellisellä kaudella mukana olleet Sara Sieppi, Tuure Boelius ja Piritta Hagman. Kauden uusi henkilö on Elina Gustafsson.
Eija Ahvo

| Eija Ahvo> Henkilötiedot |
| --- | --- |
Koko nimi:  Eija Helena Ahvo-Saartamo
Syntynyt: 31. tammikuuta 1951 (ikä 73) Juankoski, Suomi
Ammatti:  laulaja, näyttelijä
Puoliso:  Matti Saartamo
Lapset:  Joonas Saartamo   Venla Saartamo
Näyttelijä
Aktiivisena:  1978–
Merkittävät roolit:   ”Sanelma Käyrämö”  Ulvova mylläri  ”Marjatta Hammar”  Pelkkää lihaa  ”Hannele”  Kulman pojat 
Palkinnot
 Parhaan naissivuosan Jussi   1984 Pessi ja Illusia 
Aiheesta muualla
IMDb 
Elonet
AllMovie
Svensk Filmdatabas
Eija Helena Ahvo-Saartamo (s. 31. tammikuuta 1951 Juankoski) on suomalainen näyttelijä, ääninäyttelijä ja laulaja.
Elämä ja ura

Lapsena Eija Ahvo kävi Juantehtaan oppikoulua samalla luokalla Juice Leskisen kanssa.
Ahvo valmistui ylioppilaaksi vuonna 1971. Hän opiskeli näyttelijäntyötä Suomen teatterikoulussa vuosina 1973–1977.
Vuonna 1969 tuolloin 17-vuotias Eija Ahvo voitti Juankoskella Tähtijahti-iskelmälaulukilpailun naisten sarjan.[lähde? ] Miesten sarjan voitti Kari Jalkanen (sittemmin taiteilijanimellä Kari Tapio). Vuodesta 1973 Ahvo on levyttänyt säännöllisesti.
Vuodet 1971–1973 Ahvo toimi Kuopion yhteisteatterin tanssijana. Vuosina 1977–1984 Ahvo näytteli Helsingin Kaupunginteatterissa. Hän ryhtyi freelancernäyttelijäksi ja -laulajaksi vuonna 1984. Hän oli mukana MTV:n suositussa musiikkiviihdesarjassa Soitinmenot, jota esitettiin vuosina 1985–1987.
Teatteriroolien lisäksi Ahvo on näytellyt elokuvissa, televisiosarjoissa, radioteatterissa sekä dubbaajana animaatioelokuvissa ja -sarjoissa, lukenut äänikirjoja ja puhunut mainoksissa. Vuonna 2000 hän ryhtyi myös ohjaajaksi.
Musiikin parissa Ahvo on tehnyt yhteistyötä erityisesti näyttelijä-laulaja Susanna Haaviston ja säveltäjä Toni Edelmannin kanssa. Helmikuussa 2005 sai ensi-iltansa Ahvon ja Edelmanin näyttämöteos Vuodet – saanko puhua rakkaudesta?, jota esitettiin ympäri Suomea.
Ahvo on toiminut myös laulun ja ilmaisutaidon opettajana Sibelius-Akatemiassa, ammattikorkeakouluissa, musiikkiopistoissa, kouluissa ja yrityksissä. Vuodesta 1986 hän on ollut UNICEFin hyvän tahdon lähettiläs.
Vuonna 2018 Eija Ahvo sai Pro Finlandia -mitalin.
Yksityiselämä

Ahvo on naimisissa Matti Saartamon kanssa. Ahvon lapsia ovat näyttelijät Joonas Saartamo ja Venla Saartamo. Ahvo asuu Veikkolassa Kirkkonummella.
Diskografia

| --- | --- |
 Punainen Lanka I (Love,  1974)  Toni Edelmann – Lauluja (Love,  1975)  Punainen Lanka II (Love,  1976)  Näytelmämusiikkia Toni Edelmann (Love,  1978)  Kuinka myöhään valvoo blues (Love Kustannus,  1980)  Poika, joka ei halunnut kasvaa suureksi (Finnlevy,  1985)  Pala, pala maailma (Finnlevy,  1986)  Soi-tin-me-not (MTV Oy,  1986)  Uffaffaa! (Polarvox,  1986) [lähde? ]  Laululoora (Megafon,  1986)  Max ja Moritz (Musiikki-Fazer,  1987)  Lasimaalaus (Musiikki-Fazer,  1990)  Pale Company (Bird,  1988) :  Ahmatova (Love Kustannus/Pyramid Musiikki,  1989)  Kallion kimallus (Musiikki-Fazer,  1990)  Muisti (Syrene Music,  1993)  Toni Edelmann, Lauluja (Siboney,  1994)  Kirpparilla (Musiikki-Fazer,  1995)  Silta (Syrene Music, 1995)  Poplaulajan sunnuntai (Profile Records,  1997)  Kuut, tähdet, auringot (Savonlinnan teatteri,  1998)  Lasimaalaus ja muita rakkauslauluja (Fazer,  1998)  Maalaistyttö (Johanna,  2000)  20 Suosikkia – Oon elänyt tään ennenkin (Fazer,  2001) (kokoelma)  Vuodet (Kiima,  2005)  Tulitikkutyttö (Halava Music,  2021)
Aiheesta muualla

Eija Ahvon esitystuotanto Suomen äänitearkistossa (1901–1999)
Rytsä, Paavo: Eija Ahvo: Lady Day Yle Elävä arkisto.  22.02.2007 (päivitetty 21.11.2011.
Anne Hathaway

| Anne Hathaway |
| --- | --- |
 Anne Hathaway vuonna 2023.
Henkilötiedot
Koko nimi:  Anne Jacqueline Hathaway
Syntynyt: 12. marraskuuta 1982 (ikä 41) Brooklyn, New York, New York, Yhdysvallat
Ammatti:  näyttelijä
Puoliso:  Adam Shulman (vih. 2012)
Lapset:  2
Näyttelijä
Aktiivisena:  1999–
Merkittävät roolit:  Paholainen pukeutuu Pradaan Rachel Getting Married Yön ritarin paluu Les Misérables Interstellar
Palkinnot
 Parhaan naissivuosan Oscar  2012 Les Misérables  
 Nimikirjoitus
Aiheesta muualla
IMDb 
Elonet
Anne Jacqueline Hathaway (s. 12. marraskuuta 1982 Brooklyn, New York, New York) on yhdysvaltalainen Oscar-palkittu näyttelijä. Hänet tunnetaan muun muassa rooleistaan elokuvissa Prinsessapäiväkirjat (2001), Prinsessapäiväkirjat 2 (2004), Paholainen pukeutuu Pradaan (2006), Jane Austenin jalanjäljillä (2007), Liisa Ihmemaassa (2010), Yön ritarin paluu (2012) ja Interstellar (2014).
Vuonna 2008 hän sai parhaan naispääosan Oscar-ehdokkuuden roolistaan elokuvassa Rachel Getting Married. Vuonna 2012 hän näytteli Fantinea musikaalielokuvassa Les Misérables, josta hänet palkittiin parhaan naissivuosan Oscarilla, Golden Globella, Baftalla ja SAG-palkinnolla.
Ura

Hathaway on kolmesta lapsesta keskimmäinen. Hänen näyttelijä-äitinsä kannusti häntä samalle uralle ja seuraamaan jalanjäljissään. Hathaway kasvatettiin katoliseksi ja lapsena hän toivoi pääsevänsä nunnaksi. Hänellä on ranskalaisia ja irlantilaisia sukujuuria. Lukion ja yliopiston jälkeen Hathaway opiskeli draamaa ja näyttämötaidetta American Academy of Dramatic Artsissa.
Hathaway sai ensimmäisen merkittävän roolinsa lyhytikäiseksi jääneessä komedia-/draamasarjassa Irti arjesta (Get Real). Tunnetuksi hän tuli roolistaan vuonna 2001 ensi-iltansa saaneessa elokuvassa Prinsessapäiväkirjat (The Princess Diaries) ja sen vuonna 2004 julkaistussa jatko-osassa Prinsessapäiväkirjat 2 (The Princess Diaries 2: Royal Engagement). Hän esiintyi myös muun muassa vuonna vuoden 2002 elokuvassa Nicholas Nicklebyn elämä ja seikkailut (Nicholas Nickleby), sekä vuonna 2004 ensi-iltansa saaneessa elokuvassa Lumottu Ella (Ella Enchanted). Koska Hathaway oli aikoinaan menestynyt sopraano New Yorkissa, tarjottiin hänelle Christinen roolia vuoden 2004 elokuvassa Oopperan kummitus, mutta Hathaway joutui kieltäytymään Prinsessapäiväkirjojen jatko-osan kuvausten takia.
Hathaway tuli tunnetuksi Disneyn perhe-elokuvien näyttelijänä. Prinsessapäiväkirjojen jatko-osan jälkeen hän ei kuitenkaan enää halunnut näytellä perhe-elokuvissa, ja hän esiintyi tämän jälkeen jo rohkeammissa rooleissa.  Vuonna 2006 Hathaway esiintyi elokuvassa Paholainen pukeutuu Pradaan (The Devil Wears Prada), ja vuonna 2007 Jane Austenina elokuvassa Jane Austenin jalanjäljillä. Hän on myös näytellyt pääosan Morsianten sota (Bride Wars) -elokuvassa, joka sai ensi-iltansa vuonna 2009. Hathaway näytteli pääosan myös vuonna 2010 ensi-iltansa saaneessa elokuvassa Love and Other Drugs, vastanäyttelijänään Jake Gyllenhaal.
Hathaway valittiin vuonna 2011 Selina Kylen (Kissanainen) rooliin vuonna 2012 valmistuneeseen Batman-elokuvaan Yön ritarin paluu.
Hathaway juonsi vuoden 2011 Oscar-gaalan yhdessä James Francon kanssa.
Yksityiselämä

Vuonna 2008 Hathaway alkoi seurustelemaan näyttelijä Adam Shulmanin kanssa. He menivät kihloihin marraskuussa 2011 ja naimisiin 29. syyskuuta 2012. Pariskunnalle syntyi poika 24. maaliskuuta 2016. Parin toinen poika syntyi marraskuussa 2019.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 2001 | Prinsessapäiväkirjat | The Princess Diaries | Mia Thermopolis |
| 2001 | Saari | The Other Side of Heaven | Jean Sabin |
| 2002 | Kissojen valtakunta | Neko no ongaeshi | Haru Yoshioka (äänirooli) |
| 2002 | Nicholas Nicklebyn elämä ja seikkailut | Nicholas Nickleby | Madeline Bray |
| 2004 | Lumottu Ella | Ella Enchanted | Ella |
| 2004 | Prinsessapäiväkirjat 2 | The Princess Diaries 2: Royal Engagement | Mia Thermopolis |
| 2005 | Tapaus Punahilkka | Hoodwinked! | Red Puckett (äänirooli) |
| 2005 | Havoc | Havoc | Allison Lang |
| 2005 | Brokeback Mountain | Brokeback Mountain | Lureen Newsome Twist |
| 2006 | Paholainen pukeutuu Pradaan | The Devil Wears Prada | Andrea "Andy" Sachs |
| 2007 | Jane Austenin jalanjäljillä | Becoming Jane | Jane Austen |
| 2008 | Salainen agentti 86 | Get Smart | Agentti 99 |
| 2008 | Passengers | Passengers | Claire Summers |
| 2008 | Rachel Getting Married | Rachel Getting Married | Kym Buchman |
| 2009 | Morsianten sota | Bride Wars | Emma Allen |
| 2010 | Ystävänpäivä | Valentine’s Day  | Liz Curran |
| 2010 | Liisa Ihmemaassa | Alice in Wonderland | Valkoinen Kuningatar |
| 2010 | Love and Other Drugs | Love and Other Drugs | Maggie Murdock |
| 2011 | Rio | Rio | Jewel (äänirooli) |
| 2011 | Sinä päivänä | One Day | Emma Morley |
| 2012 | Yön ritarin paluu | The Dark Knight Rises | Selina Kyle / Kissanainen |
| 2012 | Les Misérables | Les Misérables | Fantine |
| 2013 | Don Jon | Don Jon | Emily Lombardo (cameorooli) |
| 2014 | Song One | Song One | Franny Ellis |
| 2014 | Don Peyote | Don Peyote | TRUTH-agentti |
| 2014 | Rio 2 | Rio 2 | Jewel (äänirooli) |
| 2014 | Interstellar | Interstellar | Amelia Brand |
| 2015 | Harjoittelija | The Intern | Jules Ostin |
| 2016 | Liisan seikkailut peilimaailmassa | Alice Through the Looking Glass | Valkoinen kuningatar |
| 2016 | Colossal | Colossal | Gloria |
| 2018 | Ocean’s 8 | Ocean’s 8 | Daphne Kluger |
| 2019 | Serenity | Serenity | Karen Zariakas |
| 2019 | Ammattihuijarit | The Hustle | Josephine Chesterfield |
| 2019 | Dark Waters | Dark Waters | Sarah Barlage Bilott |
| 2020 | The Last Thing He Wanted | The Last Thing He Wanted | Elena McMahon |
| 2020 | The Witches | The Witches | Grand High Witch |
| 2021 | Locked Down | Locked Down | Linda |
| 2023 | Arkki ja Maasika | The Ark and the Aardvark |  |
Aiheesta muualla

Wikimedia Commonsissa on kuvia tai muita tiedostoja aiheesta .
Anne Hathaway Internet Movie Databasessa. (englanniksi)
Anne Hathaway Elonetissä.
Anne Hathaway -fanisivusto
Jet Li

| Jet Li |
| --- | --- |
 Jet Li vuonna 2006.
Henkilötiedot
Koko nimi:  Li Lianjie
Syntynyt: 26. huhtikuuta 1963 (ikä 61)  Peking, Kiina
Ammatti:  näyttelijä, elokuvatuottaja
Näyttelijä
Aktiivisena:  1982–
Merkittävät roolit:  Wong Fei Hung (Tapahtui kerran Kiinassa) Wah Sing Ku (Tappava ase 4) Han Sing (Romeon on kuoltava) Danny (Danny the Dog) Huo Yuanjia (Fearless) Pang Qing Yun (The Warlords)
Palkinnot
 Hong Kong Film Critics Society 2007 Fearless Hong Kong Film 2008 The Warlords Shanghai Film Critics 2008 The Warlords 
Aiheesta muualla
Viralliset kotisivut
IMDb 
Elonet
Jet Li (oik. Li Lianjie; kiin. 李连杰, s. 26. huhtikuuta 1963 Peking, Kiina) on kiinalainen itämaisten taistelulajien taitaja, wushu-mestari ja elokuvanäyttelijä.
Li aloitti Wushun harjoittelemisen koulunsa kautta kahdeksanvuotiaana.
Elokuvaura

Menestyksekkään wushu-urheilu-uran jälkeen Li siirtyi elokuvien pariin 1980-luvun alussa. Hänen ensimmäinen elokuvarooli oli elokuvassa Shaolin Temple vuonna 1982. Li esitti pääosaa myös elokuvan jatko-osissa Shaolin Temple 2: Kids from Shaolin ja Shaolin Temple 3: Martial Arts of Shaolin. Ensimmäisen osan kuvaukset kestivät yli vuoden, jossa he kuvasivat kaikki neljä vuoden aikaa. Li kertoi myös, ettei hän tuolloin tiennyt mitään elokuvien tekemisestä, eikä taistelukohtien koreografioiden tekemisestä. Elokuvan ohjaaja Xinyan Zhang kertoi heille vain perusjuonen, ja näyttelijöiden oli itse keksittävä taistelukohdat. Vaikka elokuvan kuvaaminen kesti lähes koko päivän, Lin mielestä se oli helpompaa siihen nähden, kun hän harjoitteli nuorempana wushua kahdeksan tuntia päivässä.
Myöhemmin 1990-luvun alussa Li esiintyi toisessa trilogiassa Tapahtui kerran Kiinassa, kunnes vuoden 1998 elokuvan The Contract Killerin jälkeen Li oli aikeissaan lopettaa näyttelemisen 34-vuotiaana. Hän halusi muuttaa elämänsä rauhallisempaan suuntaan omistautumalla opiskelemaan buddhalaisuutta. Yllättäen tiibetiläinen buddhalaisuuden opettaja Lo Kunsang Rinpoche suostutteli Jet Litä jatkamaan työtään, jota hän piti näyttelijän velvollisuutena. Lähes saman tien tapaamisesta Li sai puhelun Yhdysvalloista International Creative Management agentilta, joka pyysi häntä rikospomon rooliin Tappava ase 4 -elokuvaan. Tämän myötä Li esitti ensimmäistä kertaa roiston roolia ensimmäisessä yhdysvaltalaisessa elokuvassaan. Li suostui esiintymään elokuvassa sen jälkeen, kun tuottaja Joel Silver lupasi hänelle päärooliin seuraavassa tuottamassaan elokuvassa Romeon on kuoltava. Elokuvan jälkeen Lin ura nousi uuteen suuntaan elokuvan tuottaessa yli 90 miljoonan dollarin lipputulot. Li esiintyi sittemmin elokuvissa Kiss of the Dragon (2001) ja The One (2001), kunnes palasi hetkellisesi Hongkongin elokuviin Heron myötä. Elokuvan myötä Listä tuli parhaiten palkatuin näyttelijä kiinalaisissa elokuvissa. Hänen palkakseen arvioitiin olevan 9,1 miljoonaa dollaria. Li ja toinen kiinalainen taistelulajien taitaja Jackie Chan ovat hyviä ystäviä.
Filmografia

| --- | --- |
 Shaolin Temple (少林寺) (1982)  Shaolin Temple 2: Kids from Shaolin (1983)  Shaolin Temple 3: Martial Arts of Shaolin (1986)  Born to Defense (1986)  Dragon Fight (1988)  The Master (1989)  Swordsman II (1991)  Tapahtui kerran Kiinassa (武狀元黃飛鴻) (1991)  Once Upon a Time in China II (武狀元黃飛鴻 第二集) (1992)  Once Upon a Time in China 3 (黃飛鴻之三：獅王争霸) (1993)  Teräskynnet (武狀元黃飛鴻 第三集) (1993)  The Tai Chi Master (1993)  The Evil Cult (1993)  Fong Sai Yuk (功夫皇帝方世玉) (1993)  Fong Sai Yuk II (功夫皇帝方世玉 第二集) (1993)  Legend of the Red Dragon (1994)  Fist of Legend (1994)  Defender (中南海保鑣) (1994)  Enforcer (1995)  Meltdown (1995)  Dr. Wai in "The Scripture with No Words" (1996)  Black Mask (黑俠) (1996) :  Once Upon a Time in China and America (1997)  The Contract Killer (1998)  Tappava ase 4 (1998)  Romeon on kuoltava (2000)  Kiss of the Dragon (2001)  The One (2001)  Hero (英雄) (2002 Kiinassa, 2004 Yhdysvalloissa)  Kehdosta hautaan (2003)  Danny the Dog (2005)  Fearless (霍元甲) (2006)  Rogue Assassin (2007)  The Warlords (2007)  The Forbidden Kingdom – kaksi mestaria (2008)  Muumio: Lohikäärmekeisarin hauta (2008)  The Founding of a Republic (2009)  Ocean Heaven (2010)  The Expendables (2010)  The Sorcerer and the White Snake (2011)  Flying Swords of Dragon Gate (2011)  The Expendables 2 (2012)  The Expendables 3 (2014)  Mulan (2020)
Aiheesta muualla

Kuvia tai muita tiedostoja aiheesta Jet Li Wikimedia Commonsissa
Sean Bean

| Sean Bean |
| --- | --- |
 Sean Bean Toronton elokuvajuhlilla vuonna 2015.
Henkilötiedot
Koko nimi:  Shaun Mark Bean
Syntynyt: 17. huhtikuuta 1959 (ikä 65) Sheffield, South Yorkshire
Puoliso:  Debra James (1981–1990) Melanie Hill (1990–1997) Abigail Cruttenden (1997–2000) Georgina Sutcliffe (2008–2010)
Näyttelijä
Aktiivisena:  1986–
Merkittävät roolit:  007 ja kultainen silmä Taru sormusten herrasta Cubic National Treasure – kansallisaarre
Aiheesta muualla
IMDb 
Elonet
Shaun Mark ”Sean” Bean (s. 17. huhtikuuta 1959 Sheffield, South Yorkshire) on brittiläinen näyttelijä. Hänet tunnetaan muun muassa roolistaan Boromirina Taru sormusten herrasta -trilogiassa.
Muita merkittäviä rooleja Beanilla on ollut muun muassa elokuvissa Näkymätön vihollinen, The Island, 007 ja kultainen silmä, National Treasure – kansallisaarre, Troija ja North Country. Television puolelta Bean tunnetaan esimerkiksi Richard Sharpen roolista Sharpessa (1993–1997), Eddard Starkin roolista Game of Thronesin ensimmäisellä kaudella (2011) ja FBI-agentti Martin Odumin roolista Legends-jännityssarjassa ja Mr. Wilfordina Snowpiercer sarjassa Bean on tehnyt myös teatterityötä ja hän on Royal Shakespeare Companyn jäsen.
Bean on tunnettu siitä, että hänen elokuvissa ja televisiosarjoissa esittämänsä hahmot kuolevat varsin usein.
Bean on ollut neljästi naimisissa, mutta kaikki liitot ovat päätyneet eroon. Toisesta liitostaan Melanie Hillin kanssa hänellä on kaksi lasta ja kolmannesta liitostaan Abigail Cruttendenin kanssa yksi. Beanin viimeisin liitto päättyi vuonna 2010.
Aiheesta muualla

Kuvia tai muita tiedostoja aiheesta Sean Bean Wikimedia Commonsissa
Sean Bean Internet Movie Databasessa. (englanniksi)